NOG 'N SUKSESVOLLE WêRELDBIDDAG VIR VROUE OP 03/03/16
Wat ‘n spesiale ervaring was dit nie!
Soveel dankies aan Marie Roux, haar gebedspan en elke liewe persoon wat gehelp het met die voorbereidings asook elkeen wat teenwoordig was.
Die Tema was “Laat die kindertjies (kwesbares) na my toe kom”.
Hoe gerusstellend is dit nie om te weet ons is die Koning van die heelal se kinders nie...... Sy erfgename!
Ons wil graag een van die gebede wat ons saamgebid het met jou deel: God van die Lewe, U is van ewigheid af daar. Ons is U kinders wat na U toe kom en U vra om ons te inspireer; net soos U die mensdom geïnspireer het met die geboorte van die Kindjie wat ons die wonder van liefde geleer het. Ons bid U, in die Naam van Jesus, om ons te inspireer en die wonder van liefde te leer.
Wat om te doen? Wat om te DOEN??
ONS DEURLOPENDE JAARKURSUSSE BEGIN:
Ontwikkel vaardighede in verstaan, interpretasie en toepassing van die Bybel en groei in jou persoonlike verhouding met die Here.
R375 pp of R315 pp indien ‘n paartjie inskryf (sluit Handleiding in).
Mod. 1&2: Dinsdae: 09h00-10h00 of 19h00-20h00 (begin 9 Feb.)
Mod. 3&4: Woensdae: 09h00-10h00 of 19h00-20h00 (begin 10 Feb.)
Kontak: Kerkkantoor @ 021 853 5991
Kom reis saam om God te ontmoet, deur Hom verander te word en jou roeping te ontdek.
Donderdae: 08h00 of 19h15 (begin 11 Feb.)
Kontak: Marie Roux @ 083 496 0624.
LOURENSRIVIER LIFELINE YOUTH LEIERSKAMP 15-17 JAN 2016
Lourensrivier se Senior Jeugleiers het weer 'n suksesvolle leierskamp gehad waar hul verhoudings gebou het, geestelik gegroei het en voorberei het vir 'n inspirerende jaar saam met die Lifeline Youth!
Hierdie energieke jongmense het baie planne vir die jaar en met ‘n klomp nuwe leiers is daar ook klomp nuwe idees wat sal maak dat ons jonger garde ‘n uitstekende feestelike en geestelike tyd by die kerk sal hê!
Die leierswerkswinkel was ‘n groot sukses en hulle wil graag hul visie & missie met almal deel:
VISIE: Om die Helderberg Jeug te voorsien van ‘n “lifeline” na Jesus en Sy huis d.m.v gebalanseerde riglyne... een generasie op ‘n slag.
MISSIE: Om ‘n gebalanseerde lewenstyl te skep deur Geestelike, sosiale, intellektuele, fisiese en emosionele verbintenisse.
Kom join ons elke Sondagaand van 18h00 tot 19h00!
By ons is "kerk toe gaan" nooit boring nie en ALMAL is meer as welkom!!!
Constant @ 072 224 3267 of JT @ 082 585 7578
NUWE KERKSEISOEN: LYDENSTYD
Nuwe Seisoen in die Kerkjaar: Lydenstyd Sondag, 15 Februarie, is die Sondag van Verheerliking.
Dit is die laaste Sondag van die Epifanietyd (Epifanie gaan oor die "verskyn­ing" of "Godsverskyning" en die naam word herlei van die Latynse Epiphanie (of Theo­phanie) vanuit die Griekse “epiphaneia” en “theophaneia”, wat op God se verskyning / manifestasie, in Jesus dui.... vanaf Sy geboorte). 22 tot 28 Februarie is die Eerste week in Lydenstyd ('n Seisoen van 46 dae waarin die kerk die lyding van Christus in herinnering roep en daarop reageer in voorbereiding op die Paasfees
Aswoensdag is vanjaar op Woensdag, 18 Februarie 2015 en Paasfees op Sondag, 5 April 2015.
In die tyd wy Christene reg oor die wêreld hulself opnuut aan Jesus Christus en raak diep bewus van die onselfsugtige, onvoorwaardelike liefde wat Hy vir ons aan die Kruis bewys het.
Daarom is dit ook die gebruik van Christene om in hierdie tyd te vas. In die tyd van vas kan ek iets belangrik vir myself prysgee of sekere doelbewuste dinge doen om my te herinner....... sommige mense gee in die tyd iets prys soos koffie, TV, sjokolade, wyn (of enigiets wat ons normaalweg daagliks gebruik en gewoond is aan) en vas daarvan vir die 40 dae tot Paastyd.
Ander doen doelbewus iets soos om sekere geloofsgewoontes te beoefen deur ‘n vaste tyd opsy te sit vir Bybelstudie en gebed, betrokke te raak by ‘n bepaalde projek van die gemeente of gemeenskap (bv. die Random Act of Kindness Projek: klik hier en klik hier).